## L’aeroport de Castelló participa en la fira de connectivitat aèria Routes Europe 2024

*** Al llarg del certamen, que té lloc a Dinamarca, hi ha programades una vintena de reunions amb representants d’aerolínies i aeroports
* El director general d’Aeroca, Justo Vellón, destaca l'objectiu de promoure noves oportunitats de millora de la connectivitat aèria**

L’aeroport de Castelló participa en Routes Europe, el principal fòrum de connectivitat aèria d’Europa, que enguany se celebra del 22 al 24 d’abril a Aarhus (Dinamarca).

El director general d’Aerocas, Justo Vellón, ha explicat que l’assistència a esta fira “s’emmarca en l’estratègia de promoció de l’aeroport i té com a objectiu promoure noves oportunitats de millora de la connectivitat aèria i de desenvolupament del trànsit comercial”.

En el transcurs de Routes Europe, l’aeroport té programada una vintena de reunions amb professionals de l’aviació comercial.

D’una banda, es mantindran trobades amb aerolínies, orientades a la captació de noves rutes i la consolidació de les existents. D’altra banda, hi ha previstes reunions amb aeroports amb els quals hi ha connexió, a fi d’abordar estratègies conjuntes de promoció.

L’aeroport de Castelló ja té programades en el present any un total de deu rutes regulars, que connecten amb Londres, Roma, Brussel·les, Berlín, Milà, Düsseldorf, Bucarest, Porto, Madrid i Bilbao.

La infraestructura ha tancat el primer trimestre de 2024 amb un total de 37.655 passatgers, xifra que constituïx la millor arrancada d’any en la seua trajectòria.

Fecha: 22/04/2024